شەفەق نیوز/ وەڕیەوبەرایەتی خەسەخانەی خانەقین، ئمڕو جومعە، هەڵوێستە پەتاییگەی ڤایڕۆس کۆرۆنا لە قەزاگە، و هەژمار تووشهاتگەیل وە ڤایڕۆس کۆڕۆنا راگەیان.ئازاد محمد دەلو وەڕیەوبەر خەسەخانەی گشتی خانەقین، لە بەیاننامەیگ ك رەسیە ئاژانس شەفەق نیوز وت: لە وەخت دیارکەفتن ڤایڕۆس کۆڕۆنا تا ئیسە، ٦٤٥ تاقیكاری ئەرا گومانکریاگەیل وە تووشهاتنیان وە ڤایڕۆسەگە ئەنجام دریاگە. ١٨٢ لەلیان لە چین P.C.R و ٤٦٣ لە تاقیکردن زوینە.وتیش؛ هەژمار تووشهاتنەگە لە قەزای خانەقین رەسیە ١٩ تووشهاتگ وە ڤایڕۆسەگە،ك ١٣ لە هاووڵاتیەیل ئاسایی و ٦ لە کادرە تەندروسیەگانن.
